
                                              Nr.23/305/2011
P.L.x 551/2011
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind aprobarea Ordonanţei de urgenţă a Guvernului nr.55/2011 pentru modificarea şi completarea Ordonanţei de urgenţă a Guvernului nr.12/1998 privind transportul pe căile ferate române şi reorganizarea Societăţii Naţionale a Căilor Ferate Române, transmis cu adresa nr.P.L.x 551  din 12 octombrie 2011.



În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art. 75 din Constituţia României, republicată, Camera Deputaţilor este Cameră decizională.
VICEPREŞEDINTE,

Alin Silviu Trăşculescu

 Nr.23/305/2011
P.L.x 551/2011
R A P O R T

asupra proiectului de Lege privind aprobarea Ordonanţei de urgenţă a Guvernului nr.55/2011 pentru modificarea şi completarea Ordonanţei
de urgenţă a Guvernului nr.12/1998 privind transportul pe căile ferate
române şi reorganizarea Societăţii Naţionale a Căilor Ferate Române


În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii a fost sesizată pentru dezbatere în fond cu proiectul de Lege privind aprobarea Ordonanţei de urgenţă a Guvernului nr.55/2011 pentru modificarea şi completarea Ordonanţei de urgenţă a Guvernului nr.12/1998 privind transportul pe căile ferate române şi reorganizarea Societăţii Naţionale a Căilor Ferate Române, transmis cu adresa nr.P.L.x 551  din 12 octombrie 2011, înregistrat la comisie sub nr.23/305/2011 din 13 octombrie 2011.

Proiectul de lege a fost adoptat de Senat, în şedinţa din 5 octombrie 2011.

Proiectul de lege a fost avizat favorabil de Consiliul Legislativ, cu nr.639 din 9 iunie 2011, cu observaţii şi propuneri.



Comisia juridică, de disciplină şi imunităţi, Comisia pentru politică economică, reformă şi privatizare şi Comisia pentru buget, finanţe şi bănci au avizat favorabil acest proiect de lege, cu avizele nr.31/930 din 18 octombrie 2011, nr.21/252 din 18 octombrie 2001 şi, respectiv, nr.22/437 din 23 noiembrie 2011. 



Proiectul de lege are ca obiect de reglementare modificarea şi completarea Ordonanţei de urgenţă a Guvernului nr.12/2008 privind transportul pe căile ferate române şi reorganizarea Societăţii Naţionale a Căilor Ferate Române, republicată, cu modificările şi completările ulterioare, în sensul completării veniturilor proprii ale Compnaiei Naţionale de Căi Ferate „CFR” – S.A. cu sume alocate de la bugetul de stat, care vor fi utilizate pentru suportarea cheltuielilor întreţinerii şi menţinerii funcţionalităţii infrastructurii feroviare.



Membrii Comisiei pentru industrii şi servicii au examinat proiectul de lege în şedinţa din 28 februarie 2012.



La lucrările comisiei au fost prezenţi 16 deputaţi, au lipsit 11 deputaţi, 3 fiind în protest parlamentar, din totalul de 30 de membri ai comisiei.
La dezbateri au participat, în calitate de invitat, din partea Ministerului Transporturilor şi Infrastructurii
, domnul secretar de stat Eusebiu Pistru.

În urma dezbaterilor, membrii comisiei au hotărât, în unanimitate, adoptarea proiectului de Lege privind aprobarea Ordonanţei de urgenţă a Guvernului nr.55/2011 pentru modificarea şi completarea Ordonanţei de urgenţă a Guvernului nr.12/1998 privind transportul pe căile ferate române şi reorganizarea Societăţii Naţionale a Căilor Ferate Române, în forma adoptată de Senat.


În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, Camera Deputaţilor este Cameră decizională.

VICEPREŞEDINTE,                                      SECRETAR,

                   Alin Silviu Trăşculescu                                    Mircea Marin
Consilier parlamentar,
Ioan Bivolaru

